ลงทะเบียนโครงการคนละครึ่ง ระยะที่ 4 สำหรับประชาชนทั่วไป วันแรก มีผู้ลงทะเบียนแล้วเกินกว่าครึ่ง
กระทรวงการคลัง เปิดให้ลงทะเบียนโครงการคนละครึ่ง ระยะที่ 4 สำหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 วันนี้เป็นวันแรก ตั้งแต่เวลา 06.00 น. ที่ผ่านมา ผ่านช่องทางแอปพลิเคชันเป๋าตัง และผ่านทางเว็บไซต์ www.คนละครึ่ง.com จำนวน 1 ล้านสิทธิ ล่าสุด พบว่ามีสนใจผู้ลงทะเบียนเข้าร่วมโครงการแล้วเกินกว่าครึ่ง และมีจำนวนสิทธิคงเหลือลดลงต่อเนื่อง โดยประชาชนยังสามารถลงทะเบียนได้จนกว่าจะครบ 1 ล้านสิทธิ ตั้งแต่เวลา 06.00 น.-22.00 น.ต่อเนื่องทุกวัน และจะสามารถเริ่มใช้จ่ายได้ตั้งแต่วันที่ 17 กุมภาพันธ์นี้เป็นต้นไป จนถึงวันที่ 30 เมษายนนี้ ซึ่งรัฐบาลสนับสนุนค่าซื้อสินค้า หรือบริการในอัตราร้อยละ 50 ไม่เกิน 150 บาทต่อคนต่อวัน และไม่เกิน 1,200 บาทต่อคน ตลอดระยะเวลาโครงการฯผู้ที่ได้รับสิทธิโครงการคนละครึ่ง ระยะที่ 4 จะต้องใช้จ่ายก่อนวันที่ 28 กุมภาพันธ์นี้ หากเกินกำหนดจะถูกตัดสิทธิและจะนำสิทธิคงเหลือมาเปิดให้ลงทะเบียนใหม่อีกครั้งด้านนายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง ได้เน้นย้ำให้ประชาชนและผู้ประกอบการปฏิบัติตามหลักเกณฑ์เงื่อนไขของโครงการฯ และอย่าหลงเชื่อการเชิญชวนตามโฆษณาผ่านช่องทางต่างๆ ของผู้ไม่หวังดีที่เสนอจะช่วยหาประโยชน์จากโครงการ โดยไม่ได้ทำการซื้อขายสินค้าหรือบริการจริงอย่างเด็ดขาด เพราะอาจตกเป็นเหยื่อในการสนับสนุนให้เกิดการกระทำความผิด เนื่องจากภาครัฐมีระบบการติดตามตรวจสอบพฤติกรรมหรือธุรกรรมที่ผิดปกติอย่างต่อเนื่อง ซึ่งหากพบการกระทำความผิดจะไม่สามารถเข้าร่วมโครงการฯ ได้อีก รวมทั้งจะมีโทษตามกฎหมายที่เกี่ยวข้อง